
Text rozhodnutia
Súd: Krajský súd Banská Bystrica Spisová značka: 24S/170/2015 Identifikačné číslo súdneho spisu: 6015201205 Dátum vydania rozhodnutia: 29. 10. 2015 Meno a priezvisko sudcu, VSÚ: JUDr. Alena Antalová ECLI: ECLI:SK:KSBB:2015:6015201205.1 Uznesenie Krajský súd v Banskej Bystrici v právnej veci žalobcov: 1/ A. B., nar. XX.XX.XXXX, bytom T. XXXX/ X, XXX XX S., 2/ I. B., nar. XX.XX.XXXX, bytom T. XXXX/X, XXX XX S., 3/ S. P., nar. XX.XX.XXXX, bytom T. XXXX/X, XXX XX S., 4/ I.. W. P., nar. XX.XX.XXXX, bytom T. XXXX/X, XXX XX S., 5/ L. B., nar. XX.XX.XXXX, bytom T. XXXX/X, XXX XX S., 6/ I.. T. B., nar. XX.XX.XXXX, bytom T. XXXX/X, XXX XX S., zast. Michal Vlkolinský, advokát, Námestie SNP 17/29, 960 01 Zvolen, proti žalovanému: Okresný úrad Banská Bystrica, Námestie Ľ. Štúra 1, 974 05 Banská Bystrica o preskúmanie zákonnosti rozhodnutia a postupu žalovaného č. OU-BB-OVBP2-2015/018747-MR zo dňa 09. júla 2015, o žiadosti žalobcov o odklad vykonateľnosti napadnutého rozhodnutia takto r o z h o d o l : Predseda senátu odkladá vykonateľnosť napadnutého rozhodnutia žalovaného č. OU-BB- OVBP2-2015/018747-MR zo dňa 09. júla 2015 až do právoplatného skončenia konania o preskúmanie zákonnosti rozhodnutia a postupu žalovaného vedeného tunajším súdom pod sp. zn. 24S/170/2015. o d ô v o d n e n i e : Žalobcovia 1/ - 6/ sa žalobou doručenou súdu dňa 28. septembra 2015 domáhajú zrušenia rozhodnutia žalovaného č. OU-BB-OVBP2-2015/018747-MR zo dňa 09. júla 2015 a vrátenia veci na ďalšie konanie. Okresný úrad Banská Bystrica, odbor výstavby a bytovej politiky, Nám. Ľ. Štúra 1, 974 05 Banská Bystrica rozhodnutím č. OU-BB-OVBP2-2015/018747-MR zo dňa 09. júla 2015 zamietol odvolanie ako nedôvodné a potvrdil rozhodnutie mesta Zvolen č. SÚ 3680/2014-Hr zo dňa 23. apríla 2015, ktorým bola umiestnená stavba „Prístavba a nadstavba objektu súp. č. XXXX, L., S.“ na pozemkoch parcelné číslo KN-C XXXX/X, XXXX/XXX, XXXX/XXX v katastrálnom území L. P. U. L., bytom F. XXXX/XX, XXX XX S.. Dňa 29. septembra 2015 bola súdu doručená žiadosť žalobcov 1/-6/ o odklad vykonateľnosti rozhodnutia žalovaného. Žalobcovia 1/-6/ v žiadosti uviedli, že sú bezpodielovými spoluvlastníkmi jednotlivých rodinných domov, pričom realizácia žalobou napadnutého rozhodnutia povedie k zatieneniu rodinných domov žalobcov, podstatnému úbytku preslnenia ich obytných miestností a zníženiu celkovej kvality života v ich rodinných domoch. Uviedli, že výkon rozhodnutia je v tomto prípade závislý od aktivity účastníkov správneho konania - žiadateľa v územnom konaní, ktorý realizuje svoje oprávnenie a na základe právoplatného rozhodnutia o umiestnení stavby môže požiadať o vydanie stavebného povolenia a rozhodnutie súdu vydané s časovým odstupom môže mať za následok porušenie subjektívnych práv a chránených záujmov žalobcov. Podľa § 250c ods. 1 Občianskeho súdneho poriadku (ďalej len ako „O.s.p.“) žaloba nemá odkladný účinok na vykonateľnosť rozhodnutia správneho orgánu, pokiaľ osobitný zákon neustanovuje niečo iné. Na žiadosť účastníka môže predseda senátu uznesením vykonateľnosť rozhodnutia odložiť, ak by okamžitým výkonom napadnutého rozhodnutia hrozila závažná ujma. Ak predseda senátu nevyhovie žiadosti, upovedomí o tom účastníka. Súd sa oboznámil s tvrdeniami žalobcov 1/-6/ a má za to, že okamžitým výkonom napadnutého rozhodnutia žalovaného môže byť žalobcom 1/-6/ spôsobená závažná ujma. Preto je dôvodné, aby sa napadnuté rozhodnutie žalovaného č. OU-BB-OVBP2-2015/018747-MR zo dňa 09. júla 2015 stalo vykonateľným až po preskúmaní zákonnosti uvedeného rozhodnutia žalovaného. Z uvedených dôvodov predseda senátu rozhodol podľa § 250c ods. 1 O.s.p. tak, že odložil vykonateľnosť napadnutého rozhodnutia žalovaného č. OU-BB-OVBP2-2015/018747-MR zo dňa 09. júla 2015 až do právoplatného skončenia konania vedeného tunajším súdom pod sp. zn. 24S/170/2015. Poučenie: Proti tomuto uzneseniu nie je prípustné odvolanie.

